‘SAID-ondersoek en Moyane-verhoor mag nie saam plaasvind’ | Maroela Media
Pres. Cyril Ramaphosa het afgetrede regter Robert Nugent aangestel om die kommissie van ondersoek na bestuurskwessies by die SAID te lei. Azhar Bham is aangestel om Moyane se dissiplinêre verhoor te behartig. Moyane is betrokke in ŉ regsgeding met Ramaphosa wat hom in Maart vanjaar geskors het.
Hy word beskuldig van wangedrag wat verband hou met die ondersoek na Jonas Makwakwa, voormalige senior SAID-beampte, en die beweerde wanbestuur van BTW-terugbetalings wat die inkomstediens glo “in ernstige oneer gebring het”.
Mpofu het Saterdag by Moyane se dissiplinêre verhoor gesê daar is oorvleueling tussen die Nugent- en Bham-ondersoeke en dit skep ŉ onregverdige situasie. “Die argument dat die een ŉ dissiplinêre verhoor is en die ander ŉ ondersoek maak nie saak nie. Albei behoort regverdig te wees,” het hy gesê.
Mpofu het voorheen voor die Nugent-kommissie aangevoer die ondersoek na bedrywighede by die SAID moet gestaak word hangende Moyane se dissiplinêre verhoor. Nugent het Moyane se versoek om die ondersoek tydelik te staak geweier en die versoek as “skandelik” bestempel.
Adv. Heidi Barnes, vir Ramaphosa, het gesê die twee prosesse kan oorvleuel. Sy het as voorbeeld gesê: “ŉ Werknemer wat verdink word van bedrog kan by sy werk dissiplinêr verhoor word en terselfdertyd op strafregtelike aanklagte teregstaan.
“Die verwysingsraamwerk is duidelik en heeltemal wettig en regverdig. Al wat jy by magte is om te doen, as voorsitter, is om hierdie dissiplinêre verhoor binne die verwysingsraamwerk te behartig,” het sy aan Bham gesê.
Sy het argumente dat daar ŉ sameswering is rakende die tydsberekening van die ondersoek en die dissiplinêre verhoor verwerp.
ZZZZZZZZZZZZZZZZZZZZZZZZZZZZZZZZZZZZZZZZZZ GAAAAAP. BLA BLA BLA
So lyk n mens wat verdag voorkom